

**POLUGODIŠNJE IZVJEŠĆE**

**O PROVEDBI PROVEDBENOG PROGRAMA**

**ZA 2022. GODINU**

**OPĆINE SUTIVAN**

**za razdoblje 01.01. – 30.06.2022.**

Sutivan, 29. srpnja 2022.

**S A D R Ž A J**

PREGLED STANJA 3

IZVJEŠĆE O NAPRETKU U PROVEDBI MJERA 4

DOPRINOS OSTVARENJU CILJEVA 6

PRILOG 1. Tablični pregled polugodišnjeg izvješća 8

**PREGLED STANJA**

Obveza izrade i donošenja Polugodišnjeg izvješća o provedbi provedbenog programa jedinice lokalne samouprave (u daljnjem tekstu: Polugodišnje izvješće) je propisana člankom 13. stavkom 1. Pravilnika o rokovima i postupcima praćenja i izvještavanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“ broj 06/19).

Polugodišnje i godišnje izvješće o provedbi provedbenih programa jedinica lokalne i područne (regionalne) samouprave je izvješće o napretku u provedbi mjera, aktivnosti i projekata te ostvarivanju pokazatelja rezultata iz kratkoročnih akata strateškog planiranja koje izvršno tijelo JLP(R)S u suradnji sa nadležnim regionalnim odnosno lokalnim koordinatorom izrađuje u skladu s Uputama za izradu polugodišnjeg i godišnjeg izvješća o provedbi provedbenog programa jedinica lokalne i područne (regionalne) samouprave.

Sukladno članku 26. Zakona o sustavu strateškog planiranja i upravljanja razvojem Republike Hrvatske („Narodne novine“ broj 123/17) i člankom 2. točkom 9. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“ broj 89/18) općinski načelnik Općine Sutivan je dana 31. prosinca 2022. godine donio Provedbeni program Općine Sutivan za razdoblje 2021. – 2025. godine (u daljnjem tekstu: Provedbeni program).

U izvještajnom razdoblju općinski načelnik Općine Sutivan, u okviru svog djelovanja, obavljao je izvršne poslove iz samoupravnog djelovanja Općine koji su mu povjereni zakonom, izvršavao je i osiguravao izvršenje općih akata Općinskog vijeća, usmjeravao djelovanje Jedinstvenog upravnog odjela Općine u obavljanju poslova iz samoupravnog djelokruga Općine, nadzirao njihov rad, te obavljao i druge poslove u skladu sa zakonom, statutom Općine i aktima Općinskog vijeća.

Aktivnosti vezane za Provedbeni program Općine Sutivan za razdoblje 2021.-2025. provodile su se sukladno donesenim planovima.

Provedbenim programom za razdoblje 2021. -2025. godine Općina Sutivan nastavlja daljnje procese koji su u najvećem dijelu usmjereni na ostvarenje ciljeva koji se odnose na razvoj gospodarstva, turizma i poljoprivrede, ulaganja u demografsku obnovu i odgoj i obrazovanje djece, povećanje opsega i nivoa socijalne skrbi, razvoja protupožarne zaštite, ulaganja u komunalno gospodarstvo i infrastrukturu i ostalo.

IZVJEŠĆE O NAPRETKU U PROVEDBI MJERA

Mjera 1. Socijalna skrb

Ključne aktivnosti ostvarenja mjere:

* Pomoć obiteljima i kućanstvima usred nepovoljne financijske i materijalne situacije
* Isplata Božićnica umirovljenicima
* Pomoć starijim osobama za skrb i njegu

Ukupan iznos utrošenih proračunskih sredstava u ovom izvještajnom razdoblju za ovu mjeru iznosi 108.975,00 kuna.

Mjera 2. Protupožarna zaštita

Ključna aktivnost ostvarenja mjere:

* Poboljšavanje opremljenosti snaga DVD-a

Ukupan iznos utrošenih proračunskih sredstava u ovom izvještajnom razdoblju za ovu mjeru iznosi 208.000,00 kuna.

Mjera 3. Komunalno gospodarstvo mi infrastruktura

Ključne aktivnosti ostvarenja mjere:

* Održavanje nerazvrstanih cesta i poljskih puteva
* Proširenje groblja
* Izgradnja sustava otpadnih voda

Ukupan iznos utrošenih proračunskih sredstava u ovom izvještajnom razdoblju za ovu mjeru iznosi 1.862.725,97 kuna.

Mjera 4. Prostorno planiranje, urbanistički planovi

Ključne aktivnosti ostvarenja mjere:

* Donošenje Izmjena i dopuna Prostornog plana Općine Sutivan
* Donošenje raznih UPU-a
* Donošenje programa Zelene infrastrukture

Ukupan iznos utrošenih proračunskih sredstava u ovom izvještajnom razdoblju za ovu mjeru iznosi 231.602,00 kuna.

Mjera 5. Gospodarski razvoj

Ključne aktivnosti ostvarenja mjere:

* Sufinanciranje katamaranske linije
* Izgradnja štandova za prodaju autohtonih proizvoda
* Sufinanciranje rada apoteke

Ukupan iznos utrošenih proračunskih sredstava u ovom izvještajnom razdoblju za ovu mjeru iznosi 141.280,00 kuna.

Mjera 6. Odgoj i obrazovanje

Ključne aktivnosti ostvarenja mjere:

* Pomoć za knjige za osnovnu školu
* Stipendije učenicima i studentima
* Rekonstrukcija prostorija osnovne škole

Ukupan iznos utrošenih proračunskih sredstava u ovom izvještajnom razdoblju za ovu mjeru iznosi 37.500,00 kuna.

Mjera 7. Demografija i odgoj djece

Ključne aktivnosti za ostvarenje ove mjere:

* Potpore za novorođenu djecu
* Opremanje dječjeg vrtića
* Održavanje pogona dječjeg vrtića

Ukupan iznos utrošenih proračunskih sredstava u ovom izvještajnom razdoblju za ovu mjeru iznosi 869.544,46 kuna.

Mjera 8. Razvoj poljoprivrede

Ključne aktivnosti za ostvarivanje ove mjere:

* Subvencioniranje sadnica
* Fitosanitarne mjere – palme
* Fitosanitarne mjere – masline

Ukupan iznos utrošenih proračunskih sredstava u ovom izvještajnom razdoblju za ovu mjeru iznosi 20.809,40 kuna.

Mjera 9. Razvoj turizma

Ključne aktivnosti ostvarenja mjere:

* Pomoć turističkoj zajednici

Ukupan iznos utrošenih proračunskih sredstava u ovom izvještajnom razdoblju za ovu mjeru iznosi 155.000,00 kuna.

Mjera 10. Kultura i sport

Ključne aktivnosti ostvarenja mjere:

* Stivansko Lito
* Unapređenje kulture
* Unapređenje sporta

Ukupan iznos utrošenih proračunskih sredstava u ovom izvještajnom razdoblju za ovu mjeru iznosi 165.000,00 kuna.

DOPRINOS OSTVARENJU CILJEVA JAVNIH POLITIKA

Provedbenim programom Općine Sutivan za razdoblje 2021. - 2025. godine definirane su mjere koje doprinose strateškom planiranju i realizaciji posebnih ciljeva razvoja Općine Sutivan. Ciljevi se ostvaruju kontinuirano s naglaskom na činjenicu da Općina Sutivan većinu svog proračunskog prihoda ostvaruje u drugom dijelu godine te se sukladno tome i postotak ostvarenih mjera povećava.